safouaneb/arywiki huggingface dataset:
ݣوانشا

لݣوانشا ؤلا لݣوانشيا هوما ناس كانو ساكنين ف لجزر ديال لكناري جاو من سوس و درعة و هاجرو ما بين 1000 و 100 ق. م. و لاصل ديالهوم امازيغي. ملي جاو الصبليون للجزر لقاوهم تما عايشين حياة بسيطة و ماكنتش عندهوم التكنولوجيا ديال ديك الساعة. التقافة ديالهوم نقارضات تقريبا من غير لغة الصفير السيلبو اللي مازال تاهضروها شي ناس ف لجزيرة ديال لا ݣوميرا. التاريخ. لݣوانش هوما من الامازيغ اللي هاجرو من الغرب ديال شمال افريقيا. واحد الكاتب روماني سميتو پلينيوس لقديم قال: على حساب داكشي للي قال لملك ديال موريطانية يوبا التاني راه لقرطاجيين سافرو ل لجزر ديال لكناري عام 50 ق. م. و ما تلاقاوش بنادم من غير شي بنايات كبار. تقتلو بزاف ديال لݣوانش ف لحرب ضد صبانيا لّي ستعمرو لجزر ف لقرن 14. بزاف منهوم ماتو بسباب لامراض حيت ما كانتش عندهوم مناعة ضدها حيت كانو منعازلين جغرافياً. لݣوانشية هي لّوغة لّي كانو تايهضرو بها لݣوانش و عندها بزاف ديال لحوايج مشتاركة معا لامازيغية. كانو لݣوانش عندهوم تجربة كبيرة معا تّحنيط بحال لفراعنة لّي كانو ف مصر لقديمة. كاين بزاف ديال لموميات ف لمتحف ديال طبيعة و لانسان لّي كاين ف لجزيرة ديال سانطا كروز دي تينيريفي. كانو لݣوانش تايامنو ب بزاف ديال لمعتقدات على لالهة و شّياطن و لارواح. من بين هاد لالهة كاين:
بيروت

بيروت هي لعاصمة ديال لبنان و اكبر مدينة فيها. ف 2014، كان عدد السكان ديال لمنطقة لميطروپوليطانية ديالها وصل ل جوايه 2، 5 مليون واحد شي لي كيخليها تالت اكبر مدينة ف لمنطقة د الشام. بيروت تسكنات من هادي 5000 عام و كانت من بين لمدون ديال لفينيقيين.
علي بن أبي طالب

علي بن ابي طالب هوّا ولد عم ؤ لوس الرسول محمد، صحابي ؤ لخليفة رّابع ديال دولة لخلافة الراشدة.
شاندي أوليا

نيماس شاندي اوليا (مزيودة ف 23 يونيو 1987) ممتلة اندونيسية.
فاطمة تبعمرانت

فاطمة شاهو "تبعمرانت" (بتشلحيت: ⴼⴰⵜⵉⵎⴰ ⵜⴰⴱⴰⵄⵎⵕⴰⵏⵜ) (تزادت ف30 يوليوز 1962، ايفران الاطلس الصغير - ) هي مغنية مغريبية كاتغني وكاتكتب لاغاني ديالها بتشلحيت. دوزات الصغر ديالها مابين ايفران الاطلس الصغير ولخصاص فاقليم تيزنيت. متّلات الدور ديال لمغنية ففيلم "تيهيا" اللي خرج ف1994. كاتبان فالتلفازة ديال لمغريب مرّة مرة ودارت بزاف ديال لجولات فالداخل وبرّا دلبلاد. كانت برلمانية ديال مجليس النواب تابعة للتجمع لوطني دلحرار مابين 2011 و2016.
لورين (مغنية)

لورين زينب نورة الطلحاوي (تزادت ف16 اكتوبر 1983، سطوكهولم - ) هي مغنية وعازفة دلپيانو ومنتيجة سويدية مغريبية كبرات فڤاصطيراس. ربحات لمسابقة لكبيرة ديال لغنا "يوروڤيجن" فالنوسخة تاع ازيربيدجان 2012 بلاغنية د"يوفوريا" (بالنݣليزية: Euphoria). تشهرات فلبرنامج ديال لغنا "ايدول" فالسويد وربحات الرتبة التالتة بالتصويت ديال لجمهور، وتقصات فالسيمانة التامنة. ربحات عاوتان لجايزة اللولة ف لمسابقة د يوروڤيجن د 2023.
ليلى غفران

جميلة عمر بوعمروت اولّا ليلى غفران (تزادت ف19 مارس 1961، لمغريب - ) هي مغنية مغريبية وعندها لجنسية لمصرية. تشهرات ليلى غفران بالصوت ديالها لمجهد مابين 1988 و 1998 من مورا مابدات لكاريير ديالها فوسط التمانينات. كايسمّيوها الناس "سلطانة الطرب". عاودات لاغاني ديال عبد الحليم حافظ ف1996 وهاد لاغاني عجبات الناس. تزوجات ليلى غفران ستة ديال لمرات وعندها جوج بنات. وحدة فيهوم، زيادة على صاحبتها، تقتلو ف2008 وتشد محمود العيسوي ف2010 بالتوهمة ديال لقتيل لمتعمّد.
ليلا المغربية

خديجة شفيق اولا ليلا لمغريبية (تزادت ف12 نونبر 1981، مراكش - ) هي مغنية مغريبية. بدات لكاريير ديالها دلغنا ففرانسا ومن موراها مشات ل دبي ف لامارات وخدمات وفشركة ديال لماكياج، من موراها تشهرات بلاغاني لوطنية والدينية وحتى لمعاودات ديال اغاني قدام.
منى أمرشا

منى امرشا (1 يناير 1988، لحسيمة - ) هي مغنية مغريبية كاتغني بلخليجية. دخلات للغنا فبرنامج البوم ف2007 وسجلات من موراها بزاف ديال لاغاني ولڤيديوكليپات. عتازلات ف2013 من مورا ماتزوجات.
ميمونت نسلوان

ميمونت نسلوان (تزادت ف1949، سلوان -) هي مغنية مغريبية كاتغنّي بتاريفيت. كبرات ففاميلة فيها بزاف دلخوت وماقدراتش تعلم تقرا وتكتب فلمسيد وماتعلماتش الدارجة. بدات كاتغني فلخمسينات مع عيالات دوارها فاش كاينو كابحصدو لغلة. من مورا مارجع محمد الخامس من لمنفى جا مخزني للدوار وݣال للعيالات (اللي مابيناتهوم ميمونت) باش يغنيو حيتاش كان نهار عيد. من تمّا بدات كاتغني مع امديازن (الشعرا) فالنواحي ديال اقليم الناظور فلحفلات ولعراسات. تشهرات ميمونت نسلوان فالستينات وسجلات البوم ديالها فالدار البيضا. غنّات شي اغاني بالداريجة فالتمانينات من مورا ماتعلماتها من الدياسك ديال الشيخة الرميطي.
دوري أبطال ؤروپا

دوري ابطال ؤروپا ؤلا تشومبيونس ليݣ هيّا واحد لبطولة د كورة ف ؤروپا كاتنضم كل عام، و تاسسات عام 1955.
يوشين أوكامي

يوشين اوكامي (ب جاپونية 岡見 勇信، مزيود ف 21 يوليوز 1981) هوّا فنان د لمقاتلة جاپوني بدا لمسار لحتيرافي ديالو من 2002.
شخصيات ديال شينݣيكي نو كيوجين

لمانݣا ديال شينݣيكي نو كيوجين فيه عدد كبير ديال شّخصيات لّي ختارعها هاجيمي ايساياما. اغلبية ديال هاد شّخصيات عندها سميات ؤروپية، سيرتو المانية. كاينين ستيتناءات بحال ميكاسا لّي سميتها جاپونية، ؤ جون Jean لّي سميتو فرانساوية. لعمالقة. كاينين 9 د لعمالقة دّكيّين لّي بقاو "لالديين" كيتناقلوهم من جيل ل جيل. هاد لعمالقة ب تسعود كولهم ف لاصل كيرجعو ل لعملاق لاصلي لّي كان عند "ايمير فريتز" لّي هيّا اول "ايلدية" كانت عندها لقدرة باش تّحوّل ل عملاق. من غير هاد تّسعود، جميع لالديين عندهم لقدرة باش يتحولو ل عمالقة زومبي، يعني ماعندهومش وعي عالي ؤ ماكيقدروش يقاومو رّغبة ديالهم باش ياكلو بنادم. يلا عملاق زومبي كلا شخص عندو لقدرة ديال عملاق دكي، داك لعملاق زّومبي كاياخد ديك لقدرة، ؤ كيولي قادر يرجع ل لحالة لبشرية ديالو. لفاميلة د اكرمان هوما واقيلا لستيتناء لوحيد من بين لالديين لّي مايقدروش يتحولو ل عمالقة زومبي، حيت ديجا عندهم قدرة ديال لعمالقة ف شّكل لبشري ديالهم.
وزارة د الصحة (لمغريب)

لوزارة د الصحة هي لوزارة لمغريبية لي مكلفة ب السياسات تاع لحوكومة اللي عندها علاقة ب الصحة ديال لمواطنين. تاسسات هاد لوزارة ف 7 دجنبر 1955 اولا لعام اللي تاسسات فيه لحوكومة لمغريبية اللولة من مورا ليستيقلال. لهيكل ديال التنضيم. هاد لوزارة تقريباً بحالها بحال ݣاع لوزارات ف التنضيم ديالها. حتى هي عندها ادارة كبيرة كاينة ف لعاصيمة الرباط وعندها ادارات لي هوما جيهاوية و اقليمية كاينين ف ݣاع لجيهات و لمدون د لبلاد. ليدارة لكبيرة ديال لوزارة د الصحة فيها:
لهيلال لحمر لمغريبي

لهيلال لحمر لمغريبي هي جمعية مغريبية كاينة ليدارة لكبيرة ديالها فمدينة الرباط، وعندها فروع ومقرات فمدون كتيرة ف لمغريب. كاتدير هاد لجمعية ببزاف تاع لادوار ف شلّة ديال لمجالات اللي منها الصحة، والصحة ديال لمجتمع، ولاسعاف، ولعتيق، وتكوين ديال ليكادر والناس اللي كايعتقو. كايعاون لهيلال لحمر لمغريبي لمخزن ولعسكر فبزاف ديال لمجالات اللي عندها علاقة بالصحة ديال لمواطنين. هاد لجمعية عندها علاقة واتفاقيات مع بزاف ديال لجيهات ولمؤسسات ديال لحوكومة وحتى لويزارات. كاينظم لهيلال لحمر لمغريبي پروݣرامات ديال التوعية وليسعافات اللولين ولحيماية من لوابا وكايدير لحرب عليها وكايتسوّق حتا للمشاكيل تاع لمجتمع وكايعطي لمعاونات لينسانية للناس اللي مافحالهومش وضحايا ديال لكسايد ولكواريث.
إييتشيرو ؤدا

اييتشيرو ؤدا هوّا مانݣاكا معروف ب واحد من اكتر لمانݣات ف شّهرة ؤ اكتر واحد ف لمبيعات، لّي هوّا وان پيس، و لي وصل ل كتر من 510 مليون نسخة تباعت ف لعالم كامل. ؤدا كيتّعتابر من بين لمانݣاكات لي بدّلو التاريخ د لمانݣا.
تشارلز ريݣلوث

تشارلز ريݣلوث عالم ديال تّربية ؤ تّكوين ميريكاني من لمتقفين لي لعبو دور ف اصلاح لمنضومة تّربوية ف لميريكان. عندو اجازة ف لقتيصاد من جامعة هارڤرد، ؤ دوكتورا ف لپسيكولوجيا تّعليمية من جامعة بريݣهام يونݣ. ؤ هوّا استاد فخري ف جامعة انديانا، ف ديپارطومو ديال تّيكنولوجيا د لانضمة تّعليمية.
صبيطار لجاميعي أنطيرناصيونال الشيخ خليفة

صبيطار لجامعي انتيطيرناصيونال الشيخ خليفة هو صبيطار خاص فيه بزاف ديال التخصصات بدا عام 1998، كايقدم بزاف ديال العلاجات و لخدمات لي متعلقة بصحة. و هو تابع لمؤسسة الشيخ زايد ف الرباط. تاريخ. تحل هاد صبيطار عام 1998. ؤ من 2008 حتال 2012، عتامدو ميزاجور جديدة للوضع التنظيمي. ؤ صيبو ملحق لمساحة ديالو 20. 000 متر مربع ف 2012.
شينݣيكي نو كيوجين (بنات ضايعات)

شينݣيكي نو كيوجين: بنات ضايعات هوّا لعنوان ديال مجموعة قصصية، مانݣا ؤ 3 د لحلقات ديال اوڤا مبازيين علا لمانݣا ديال شينݣيكي نو كيوجين. لمجموعة لقصصية تنشرات ف 9 دجنبر 2014 كاتبها هيروشي سيكو. فيها تلاتة د لقصص لعناوين ديالها ""ضايعة ف عالم ماكيرحمش"، "سور سينا، بسلامة" ؤ "بنات ضايعات""، ؤ كتركز عل جوج شخصيات نسوية موهيمين ف لقصة هوما اني ليونهارت ؤ ميكاسا اكرمان. سّلسلة د لمانݣا بنفس لعنوان بدا نّشر ديالها ف 9 غشت 2015 ف مجلة بيسّاتسو شونن. لمانݣا مكتوب ؤ مرسوم من طرف ريوسكي فوجي. ف 2017 ؤ 2018 صدرو 3 د لاوڤات مبازيين علا هاد 3 د لقيصاص، تنشرو ب شكل محدود معا لكتيّبات نماري 24، 25 ؤ 26 ديال لمانݣا.
هورمون

لهورمون هيا واحد لمادة شيمياوية حيوية كاتلعب دور ديال مرسول كايتطلق فالدم(لوسط الدخلاني) من عند شي غدة دخلوكرينية اولا شي عضو اولا شي نسيج اللي كايدير خدمة دخلوكرينيةكرينية. لاصل دهاد لكلمة جا من اللاتينية وكايعني "حرّك اولا نوّض شي حاجة"، ومنبعد خداه السي ستارلين فعام 1906 و سماه على هاد النوع من لمواد الشيمياوية. لهورمون خاصو ريسيپتور خاص بيه، وبيه نيت باش كايدير خدمتو على النسيج اللي كاينيٌش عليه. كاينين جوج دنواع دلهورمونات : ستيرويدية كايتصاوبو من لكوليسطيرول بحال لكورتيزول و التيستوسطيرون… و هورمونات ماشي ستيرويدية عبارة على پروتينات و من لخاصيات ديالهوم هوا مكايقدروش يدوزو من لغشا السيتوپلازمي دلخلية ومنهوم عداد بحال لادرينالين، لميلاتونين، لانسولين وزيد وزيد… لخدمة ديال لهورمون و لموهيمية ديالو. بلا هورمونات مايمكنش لينا نعيشو، حيت هوا داخل فبزاف ديال لپروصيصات لفيزيولوجية و كايدير خدمة فالشدان ديال التاهوميوستازيت و لحماية من التعدوات كيماكانت سوا داخيلية سوا برانية وكيما كان نوعها فيزيكية، بيولوجية، شيمياوية اولا نفسانية. . وزيد على هادشي كايدير خدمة حتا فلكبورية ديال بنادم و التطور لجنيني ديالو فكرش مو و التاميطابوليت الطاقية و لخلوية ديالو. .
شنݣيكي نو كيوجين (قبل طيحة)

شنݣيكي نو كيوجين: قبل طّيحة هيّا سلسلة د تلاتة د رّوايات جّاپونية لقصيرة مبازية علا لمانݣا د شينݣيكي نو كيوجين، لّي لاحدات ديالها كتطرا 70 عام قبل من طّيحة ديال مدينة شيݣانشينا ف يد لعمالقة. كاتبها ريو سوزوكازي ؤ راسم تّصاور ديالها ثوريس شيباموطو، ؤ بدا نّشر ديالها ف 1 ابريل 2011.
رانوبي

رّانوبي ؤلا رّواية لْخفيفة (ب جاپونية ライトノベル "رايطو نوبيرو" ؤلا ラノベ "رانوبي"، ب نݣليزية Light Novel) هوّا نوع روائي كاين سيرتو ف جّاپون كيكون علا شكل رواية قصيرة (تقريبا 50000 كلمة)، معا تّصاور، ؤ كيكون موجه سيرتو ل دّراري د لكوليج ؤ لّيسي. لهدف ديالهم بشكل عام هوّا يوصلو ل نّاس لّي مامولفينش يقراو بزاف، ؤكتكون لقصة ديالهم ساهلة باش يسهال لفهم ديالها. ف بزاف د لحالات كيتنشرو شّاپيترات ديالو ب شكل متسلسل ف مجلات بحال لمانݣا، ؤ عاد كيتجمعو من بعد ف كتاب واحد. اغلبية ديال رّانوبيات كيتردّو من بعد مانݣات ؤلا انيميات. سّوق ديال رّانوبي ف جّاپون ف 2007 كانت كتسوا 20 مليار ين جاپوني ؤلا 166 مليون دولار ميريكاني ف داك لعام بوحدو، من لمبيعات ديال 30 مليون نسخة.
أمامة عواد لحرش

امامة عواد لحرش، سميتها قبل ماتزوج امامة عواد، تزادت نهار 28 ابريل 1951 ف مدينة سلا، دكتورة وكاتبة متخصصة ف داكشي ديال لقضايا د صبليون و لبرطقيز و ايبيريا. و هي سفيرة د لمغريب ف لپيرو من نونبر 2008. طلقات عليها مجلة "Maghress" سميت "الدينامو المغربي" بسباب لماسيرة لجامعية الناشطة ديالها. حياتها. تزادت امامة عواد عام 1951 ف عائلة كبيرة ف مدينة سلا. معروفة بالنسب ديالها ل لقراصنة و لعولاما، و دغيا ولا كايعجبها داكشي لي متعلق بايبيريا سيرتو تّقافة ديالهم. من مور ما قرا باها ف جامعة السوربون، جمع واحد لمكتبة مزيانة و غنية ف دارهم، داكشي لي خلّا امامة تكتاشف جواهر لادب لفرانساوي. ف عام 1988، خدات دوكتورا دولة ف لاداب ايبيريا و امريكا لّاتينية ف جامعة نانتير (باريز X)، من بعد ولات ؤستادة ديال سوپيريور من عام 1992. دارت بزاف د دورات ف لادب و لحاضارة د صبليون و امريكا لاتينية ف قسم اللوغة سّپنيولية ف لافاك د لاداب و لعلوم لانسانية ف جامعة محمد الخامس - اݣدال ف الرباط. وهي عضو ف بزاف ديال لجمعيات ولمؤسسات لي عندها علاقة ب لعالم صّبليوني و امريكا لّاتينية، و حتّى ف لجنة بن رشد لمغريبية صّبليونية و لّجنة لمشروكة بين لجامعات لمغريبية الصبليونية. وهي عوتاني مونصيقة د لّجنة لمغريبية الصبليونية لمشروكة لمسؤولة على مشروع "جامعة الملكين" ف تطوان. كتبات بزاف ديال لكتوبا ب لفرانساوية و الصبليونية و لعربية تاهيّا على لادب الصبليوني، وعلى الحوار التقافي بين لعالم لعربي و لعالم لايبيري و لامريكي لّاتيني على مسالة النوع الجتيماعي، الخ. كيما نشرات بزاف ديال لمقالات ف مجلات ف لمغريب ودول ناطقة ب لعربية و ؤروپا و امريكا اللاتينية و امريكا شّمالية. كانت مديرة د لمهرجان الدولي للاندلس لاطلنتي لي كايدار كلا عام ف الصويرة.
معهد پاستور (لمغريب)

معهد پاستور هو واحد لمؤساسة عمومية كاينة فلمغريب وكاتسمى بلختيصار IPM، وهي كاتعتابر مؤساسة عامة عندها شخصية مدنية وستيقلال دلفلوس وكاينة تحت لويصاية ديال لويزارة دالصحة. هاد لمعهد كايدير بزاف ديال لانشطة اللي عندها علاقة بلبحت لعيلمي والتحاليل لبيولوجية ولخدمات ديال لامن دلماكلة ولبيئة ولينتاج ديال لمواد لبيولوجية فلبلاد. هاد لمعهد كاين تحت السلطة ديال لمراسيم دلماليك: لمرسوم لملكي 176. 66 ف 14 ربيع الاول 1387 (23 يونيو 1967) اللي عندو علاقة بلمركز دلامصال وليباري، واللي تحط فالجرنان الرسمي رقم 2852 ف 28 يونيو 1967، الصفحة: 706 واللي تبدّل بالسلطة دلمرسوم لملكي 687-67 د 26 شعبان 1387 (29 نوفمبر 1967)، واللي تنشر ف الجريدة الرسمية رقم 2875 ف 6 دجنبر 1967، الصفحة 1413. لمختبار ديال لمقابلة دلمواد تاع لماكلة فمعهد پاستور عندو الصيفة دمختبر معتمد على حساب نمط ايزو 17025 د2005 واللي عطاتها ليه لمصلاحة لمغريبية ديال لمنح دليعتيماد، وهادشي كايخلّي هاد لمختبر كاين في الليستة ديال اللابوراطوارات لمعتامدين فداكشي اللي عندو علاقة بلقانون. لمهام ديال لمعهد دپاستور. لمعهد دپاستور كايدير بزاف ديال لمهام اللي مابينها:
مركب نور ورزازات للطاقة الشمسية

مركب نور ورزازات للطاقة الشمسية هو واحد لموركّاب كبير كاين ف مدينة ورزازات. كايتكون من 4 ديال لمحطات اللي هي نور I، نور II، نور III، ونور IV. هاد لموركّاب ديال الطاقة الشمسية مكلفة بيه لوكالة لمغريبية د طّاقة لموستدامة اللي كاتسمى بشكل مضموص ب سميت مازن MASEN واللي تابعة ل لوزارة ديال الطاقة والمعادن والبيئة. اما التطوير والتسيير ديال المركز فا مكلفة بيه شركة اكوا پاور. هاد لمشروع ديال الطاقة الشمسية هو واحد لمشروع كبير كايعول عليه لمغرب بزاف فما كيتعلق ب الطاقات لمتجددة، و كايبلغ لانتاج ديال هاد لمركّب ف جميع لمحطات ديالو 580 ميݣاواط. وتم التصميم ديالو على حساب مقاربة اللي كتعتمد على الشراكة بين لقطاعات لعام و لخاص وتم لانجاز ديالو ب دعم من لبنك لافريقي د تّنمية لي ساهم ب 485 مليون دولار ف لانجاز ديال مختالف لمراحل د هاد لمشروع. نور I. لبدية ديال لمشروع كانت هي نور I و اللي تم لفتيتاح ديالها ف سنة 2016. و هي كاتنتج 160 ميݣاواط. نور II ونور III. لمحطات ديال نور II ونور III تم لفتيتاح ديالهم ف سنة 2017. نور II كاتنتج 200 ميݣاواط، و نور III كاتنتج 150 ميݣاواط. نور IV. لمحطة ديال نور IV تم لفتيتاح ديالها ف سنة 2018. هاد لمحطة كاتنتج 70 ميݣاواط.
لويكالة لمغريبية ديال الطاقة لمستدامة

لويكالة لمغريبية ديال الطاقة لمستدامة (كاتسمى ب ختيصار مازن) هي مؤساسة عمومية كاينة فلمغريب، تصاوبات ف 2010، وهي اللي مسؤولة على التسيير ديال لقيطاع دالطاقات لمتجددة فلبلاد. مازن بغات تدير التطوير ديال لمشاريع اللي مكلفة بيها باش توصل لقودرة ديال لينتاج تاع الضو ل3000 ميݣاواط فعام 2020 و6000 ميݣاواط فلعام د 2030. ولغارض من هاد الشي هو لموساهمة فالتحقيق ديال لهدف دلبلاد اللي هو تطلع النيسبة دالطاقات لمتجددة حتال 52% ديال الطاقة اللي كاتصاوب فلمغريب قبل ماتوصل 2030. ومازن هي تابعة اداريا للويزارة دالطاقة ولمعادن ولبيئة. لمهام. لمهام ديال مازن: ليدارة. ليستة ديال لمديرين اللي كانو على الراس ديال مازن:
عومان (سپور)

لعومان هوّا رياضة ديال تّسابق (سپور) لّي كتمارس ب شكل فردي ؤلا ب فرقة، ؤ لّي كتطلب تّحراك د لكسدة كولها وسط لما من بلاصة ل بلاصة. هاد سّپور كيتمارس ف پيسّين ؤلا ف ضاية ؤلا ف لبحر. كا نشاط، لعومان معروف من قديم زّمان ؤ مدكور متلا ف لملحمة د ݣيلݣاميش لّي كترجع ل 2000 قبل لميلاد.
عومان (نشاط)

لعومان هوّا نشاط كيديرو بنادم ؤلا حيوان، ؤ لّي كتطلب تّحراك د لكسدة كولها وسط لما من بلاصة ل بلاصة. هاد نّشاط كيقدر يدّار ف اي اجموع كافي د لما بحال پيسّين ؤلا ضاية ؤلا بحر ؤلا واد. لعومان معروف من قديم زّمان ؤ مدكور متلا ف لملحمة د ݣيلݣاميش لّي كترجع ل 2000 قبل لميلاد.
شينݣيكي نو كيوجين (أنيمي)

شينݣيكي نو كيوجين ؤلا لهجوم علا لعمالقة ؤلا لهجوم د لعمالقة ؤلا لعملاق لمهاجم ؤلا اطاك ؤن تايتن (ب جاپونية 進撃の巨人، ب نݣليزية Attack on Titan) هوّا سيرية د انيمي مبازية علا لمانݣا شينݣيكي نو كيوجين، باقة كتخرج ف جّاپون ؤ كتشاف ف بزاف د دّول ف لعالم كامل، عدد لحلقات لّي خرج منها ل حد سّاعة حلقة. لقصة كتطرا ف عالم كتعيش فيه لبشرية ف مدون مضورة عليها تلاتة د سوار عراض ؤ عاليين، باش تحمي راسها من وحوش كبار كياكلو بنادم سميتهوم لعمالقة (ب جاپونية 巨人 كيوجين). شّخصيات رئيسية ف لقصة هوما ايرين ييݣر، ؤ صحابو ارمين ارلرت ؤ ميكاسا اكرمان. ايرين ف لبدية د لقصة كيشوف مدينتو تدمرات ؤ مّو تقتلات من طرف لعمالقة بشكل بْشيع بزاف، ؤ هوّا باقي صغير، ؤ كيحلف بلي غادي يقتل لعمالقة كاملين. لانتاج. سّيرية رّئيسية. سّيزون لّولة نتجاتها ستوديو ويت ؤ بانت من 7 ابريل حتال 29 شتنبر 2013، ف لقنوات د تّلفازة ديال ماينيتشي برودكاستينݣ سيستم. عدد لحلقات ف سّيزون لّولة كان 25 حلقة. سّيزون تّانية نتجها نفس سّتوديو، ؤ خرجاتها ل تّلفازة نفس شّركة ما بين 1 ابريل ؤ 17 يونيو 2017، ف 12 حلقة. ؤ موراها سّيزون تّالتة بانت ف اين ايتش كي جينيرال تيڤي ما بين 23 يوليوز 2018 ؤ 1 يوليوز 2019، علا جوج فترات، ف 22 حلقة ف لمجموع. سّيزون رّابعة هيّا لّخرانية ؤ بدات ف لانتاج ديالها ستوديو ماپا من 2020. ستوديو ويت رفضات باش تكمل لپروجي حيت ماوالمش لبرنامج د لخدمة ديالهم. لپارتية لّولة ديال سّيزون ربعة بانت ف تّلفازة ف جّاپون ؤ ف سيتات بحال كرانشيرول ؤ واكانيم من 7 دجنبر 2020 حتال 29 مارس 2021. لپارتية تّانية، خرجات ف موسم د شتا 2022. لپارتية تّالتة خرجات لحلقة اللولة ديالها ف مارس 2023. اوڤات. حتا بعض لاعمال سپينوف ؤلا روايات ب نفس شّخصيات تحولات ل انيمي علا شكل اوڤا، بحال رواية بلا ندمان، ؤلا شينݣيكي نو كيوجين: بنات ضايعات.
لمكتب لوطني د السلامة الصحية د لمنتجات د لماكلة (لمغريب)

لمكتب لوطني د سّلامة صّحية د لمنتجات د لماكلة (ب لعربية المكتب الوطني للسلامة الصحية للمنتجات الغذائية، ب لفرانساوية Office national de sécurité sanitaire des produits alimentaires، ب ختيصار ONSSA) هي مؤسسة ديال لمخزن تابعا للوصاية ديال الدولة، مسؤولة على السلامة الصحية ديال لماكلا. و واش لماكلا لي كانستوردو مطابقة مع لمعايير لي خصهم يكونو. تصيب هاد لمكتب ف2009 وهو تابع لوزارة الفلاحة والصيد البحري والتنمية القروية والمياه والغابات. تاريخ. تصيب هاد لمكتب بتطبيق دلقانون 25. 08 لي خرج ف الظهير رقم 1. 09. 20 لي منشور ف الجريدة الرسمية رقم 5714 ف 18 فبراير 2009 باش اخدّمو لموخطاط دلمغريب لخضر. خدمتو. خدّام المكتب الوطني د السلامة الصحية د لمنتجات د لماكلة على بزاف ديال لحوايج، من بينها:
صبيطار إبن نفيس

صبيطار ابن نفيس هو واحد من اهم صبيطارات لي كاينين ف مدينة مراكش. بدا ف 1981. ف فبراير 2001 وقعات الحكومة المغربية اتفاقية تسلفو فيها 8 ملايين دولار مع صندوق اوپيك للتنمية الدولية باش يعاونو ف تحسين الخدمات الطبية ف مراكش و لبلايص لي ضايرين فيها، هادشي باش وسعو صبيطار بن نفيس و صبيطار بن طفيل الجامعي. و بناو سبعة ديال لبينايات خرين، ب مساحة اجمالية تاع تقريبان واحد 43000 متر مربع. و وفرو لعلاج الاشعاعي و المعدات الطبية الجديدة وعاودو هيكلو 29000 متر مربع من لمساحة د صبيطار لي ديجا كاينة. فين جا. جا هاد صبيطار ف شارع لمستشفيات قريب لحي الاندلس ف مدينة مراكش ف لمغريب.
نيوساوت ويلز

نيوساوت ويلز (بالنݣليزية: New South Wales) هي وحدة من لويلايات ديال ؤسطراليا. هي اقدم وحدة فديك لبلاد وكاتسمى "لويلاية اللولة" (بالنݣليزية: Premier State). ولعاصيمة ديالها هي سيدني. نيوساوت ويلز هي اللي فيها اكبر عدد ديال الناس، واللي واصل ل8 دلمليون واحد. السمية ديال نيوساوت ويلز، واللي كاتعني "بلاد لغال تاع لجانوب الجديدة" جات من لمدكرات اللي كان كايكتبها لقبطان جيمز كوك، واللي هو براسو وصل للساحل ديال ؤسطراليا ف1770. هو كان يحساب ليه باللي لارض كاتشبه لبلاد لغال. كان فاللول سمّاها بلاد لغال الجديدة "نيو ويلز" ولاكين من بعد بدّلها. تاسسات نيوساوت ويلز ف1778 على يد النݣليز اللي اسسو مستعمارة جديدة تمّا واللي ولّات من بعد لڤيلاج تاع سيدني. لمستعمارة دنيوساوت ويلز فلاصل كان فيها النص ديال ؤسطراليا زيادة على نيوزيلاندا. فلقرن 19 تقسمات هاد لارض باش تعطي طازمانيا، ؤسطراليا دلجانوب، ڤيكطوريا، كوينزلاند والدولة تاع نيوزيلاندا. لجغرافيا. لجغرافيا ديال نيوساوت ويلز فيها 4 ديال لمميزات: لويلاية محادياها من الشمال كوينزلاند ومن لغرب ؤسطراليا دلجانوب ومن لجانوب ڤيكطوريا. بحر طازمان جاي قبالة الشرق ديال نيوساوت ويلز. هاد لويلاية فيها فالداخل ديالها جوج ديال لاراضي: لارض دلعاصيمة دؤسطراليا ولارض دخليج جارڤيس. السكان. وصل لعداد ديال لبشري اللي كايسكن نيوساوت ويلز فيونيو 2007 ل6 دلمليون و890 الف. تزاد الساكينة ب 1. 1 فلمية على لعام اللي قبل، وهاد لمعدّال قل من لمعدّال ديال لبلاد اللي كان وصل ل 1. 5%. 62. 9% ديال السكان كاينين فسيدني.
كوينزلاند

كوينزلاند (بالنݣليزية: Queensland) هي وحدة من لويلايات ديال ؤسطراليا وكاينة فالشرق. لعاصيمة ديالها هي بريزبان. كوينزلاند هي اللي فيها تالت اكبر عدد ديال الناس، واللي واصل تقريبا ل4 دلمليون واحد. هي التانية فالترتيب ديال لويلايات بلميساحة اللي واصلة ل1، 729، 742 كم². هاد لويلاية شادّة الشمال الشرقي ديال ؤسطراليا. كانو السكان لاصليين دؤسطراليا هوما اللي جاو ليها اللولين مابين هادي 40 و65 الف عام. ولّات من بعد تابعة للتاج دلمملكة لمتحدة من مورا ماتفرقات على نيوساوت ويلز ف1859. لمينطاقة اللي دابا فيها بريزبان كانت مركز ديال التاديب ولحبس وكانت سميتو "موريطون باي". كان مديور للحبّاسة اللي عندهو روكور عامر بلمخالفات لمعاودين فنيوساوت ويلز. لويلاية من بعد شجعات التعمير لحر، وليوما ليقتيصاد ديال لويلاية واقف على لفلاحة والسياحة ولمواريد دالطبيعة. لجغرافيا. كوينزلاند هي ويلاية متنوعة بزاف فالتضاريس ديالها. فيها لݣزاير ليستيوائية، لبحور بالرملة، سهول مسطحة ودايزين فيها لوديان اللي كايفيضو مرة مرة، جبال وهضاب طالعين، صحاري ناشفين، اراضي صالحة للفلاحة وبلايص عامرين بالسكان. لميساحة ديال كوينزلاند شادة 22. 5% ديال لميساحة دؤسطراليا، الشي اللي مخلّيها تكون التانية فالترتيب ديال لويلايات. الطول ديال لبحور دكوينزلاند واصل ل6973 كيلوميتر، كاتزاد عليها 6374 كيلوميتر خرة من السواحل ديال لجزر. لويلاية محادياها لارض دالشمال من لغرب وؤسطراليا دلجانوب من لجانوب لغربي ونيوساوت ويلز من لجانوب. كاينين ستة ديال لمناطيق دلموناخ فكوينزلاند. لمينطاقة ديال لبحر دالشمال فيها كاتطيح معدّالات كبار ديال الشتا، وتقدر توصل فجبل بيليدين كير ل8000 مم فلعام. التلج نادر بزاف فكوينزلاند، واخّا كايطيح شي مرّات فلحد لجانوبي معا نيوساوت ويلز. هاد لجدوال كايعطي لموناخ ديال مدون من لويلاية: السكان. ف2019 حسب ليحصاء اللي دارو لمكتب لؤسطرالي ديال ليحصاء هاد لاعداد دلبشري فكوينزلاند:
ؤسطراليا دلجانوب

ؤسطراليا دلجانوب (بالنݣليزية: South Australia) هي وحدة من لويلايات ديال ؤسطراليا. كاتسمى "لويلاية دليحتيفالات" (بالنݣليزية: The Festival State)، ولعاصيمة ديالها هي اديلايد. ؤسطراليا دلجانوب فيها سادس اكبر عدد ديال الناس، واللي واصل لمليون و770 الف واحد. لميساحة ديال ؤسطراليا دلجانوب هي 984، 321 كم². لموقع. كاينة ؤسطراليا دلجانوب فلجانوب لوسطاني ديال لبلاد. هاد لويلاية داير بيها لارض دالشمال فالشمال، ؤسطراليا دلغرب من جيهة لغرب، كوينزلاند ونيوساوت ويلز وڤيكطوريا من الشرق. هي وحدة من لمناطيق الناشفة، وماكاطيحش فيها بزاف ديال الشتا. التاريخ. كانت ؤسطراليا دلجانوب ويلاية ديال التعمير لحر اللي داروها النݣليز. بدا التعمير ف28 دجنبر 1836. لهدف كان باش تتصاوب على اساس غاتولي صونطر ديال لحضارة للمهاجرين لحرار، وكانت كاتوعد بلحريّات لمدنية والتسامح بين الديانات. لاحدات. لويلاية معروفة بميهراجانات ولحفلات، وحتى بالنبيد لمزيان ديالها. لموناخ. تسجلات درجة السخونية لعالية ݣاع فلويلاية نهار 2 يناير 1960 ووصلات 50. 7 درجة سيليسيوس فاودناداتّا. درجة لبرودية لكبيرة ݣاع تسجلات نهار 20 يوليوز 1976 فيونݣالا ؤوصلات ل -8. 2 درجة سيليسيوس. اعلى طيحان ديال الشتا كان نهار 14 مارس 1989 فموتپينا ؤوصل 272. 6 مم.
لأرض دالشمال

لارض دالشمال (بالنݣليزية: Northern Territory) هي وحدة من لاراضي ديال ؤسطراليا. تاسسات نهار 1 يناير 1911 وكاتسمى "لويلاية لفوقانية" (بالنݣليزية: The Top End). ولعاصيمة ديالها هي داروين. لارض دالشمال فيها تامن اكبر عدد ديال الناس، واللي واصل ل246 الف دلبشري. لميساحة ديال لارض واصلة ل1، 347، 791 كم². لقتيصاد ديال هاد لارض مبني على التعدين ولپيترول اللي ساهمو مابين 2018-2019 ف23 فلمية ديال لمدخول دلارض، اولّا 92. 4% ديال الصادرات. لجغرافيا. لبحور ديال لارض دالشمال واصلين فالطول ديالهوم ل5500 كيلوميطر. لبحور اللي دايرين بلݣزاير كايزيدو واحد 5500 كيلوميطر خرة، ولمجموع كايولّي 11000 كيلوميطر. لجنوب ديال لارض ناشف وصحراوي، بحيت جوج من اكبر الصحاري (الصحرا دتانامي - 184، 500 كلم² والصحرا دسيمپسون - 176، 500 كلم²) كاينين فيها، الشي اللي مخلي بزاف ديال لمحميات ولحدائق لوطنية يتدارو تمّا، بحال ارض امهيم، تيزي دكاترين ولحديقة لوطنية ديال ليتشفيلد. الشمال لفوقاني فيه الساڤانا بحال ديال افريقيا، وكاتجيها الشتا من لاعاصير ولمونسون. كاينين بزاف ديال لڤيلاجات مشتتين فهاد لبلاصة، ولاكين لغالبية ساكنين فالطريق اللي كاتدي من داروين للجانوب ديال لبلاد. لارض دالشمال فيها شلّة ديال لويدان اللي كايعمرو وقت لفيضان، واللي مابينهوم واد اليݣيطورز، واد دالي، واد فينك، واد ماكارتر، واد روپر، واد طود ؤواد ڤيكطوريا. واد ڤيكطوريا هو اكبر واحد فيهوم وكايمشي ل560 كيلوميطر. لغالبية ديال لارض مسطحة، وفيها شي سناسل ديال جبولة مامواصلينش بيناتهوم. الجبال لكبار كاينين فلجانوب ديال لارض (لوسط دؤسطراليا) بحال السناسل دالجبال تاع ماكدونيل وپيتيرمان وهارتس. اعلى درجة ديال لحرارة تسجلات كانت هي °48. 3 ايام 1 و2 يناير 1960. واقل درجة ديال لحرارة كانت نهار 17 يوليوز 1976 ؤوصلات ل°7. 5−.